డి.కె. సత్యప్రభ

డి.కె. సత్యప్రభ ఆంధ్రప్రదేశ్ రాష్ట్రానికి చెందిన రాజకీయ నాయకురాలు. ఆమె 2014లో జరిగిన అసెంబ్లీ ఎన్నికల్లో చిత్తూరు నియోజకవర్గం ఎమ్మెల్యేగా గెలిచింది.

జననం, విద్యాభాస్యం
డి.కె. సత్యప్రభ  21 సెప్టెంబర్ 1951లో ఆంధ్రప్రదేశ్ రాష్ట్రం, చిత్తూరు జిల్లాలో జన్మించింది. ఆమె  బెంగళూరులో ఇంటర్మీడియట్ వరకు చదివింది.

రాజకీయ జీవితం
డి.కె. సత్యప్రభ తన భర్త  డి.కె.ఆదికేశవులు నాయుడు మరణాంతరం తెలుగుదేశం పార్టీ ద్వారా రాజకీయాల్లోకి వచ్చింది. ఆమె  2014లో జరిగిన ఎన్నికల్లో కావలి నియోజకవర్గం నుండి టీడీపీ తరుపన పోటీ చేసి తన సమీప ప్రత్యర్థి వైసీపీ అభ్యర్థి ఆరణి శ్రీనివాసులు పై 6,799  ఓట్ల మెజారిటీతో గెలిచి తొలిసారి ఎమ్మెల్యేగా అసెంబ్లీకి ఎన్నికైంది. సత్యప్రభ అసెంబ్లీ ప్యానల్ స్పీకర్‌గా, అసెంబ్లీ మహిళా శిశుసంక్షేమ కమిటీలో సభ్యురాలిగా, అసెంబ్లీ సాధారణ కమిటీలో సభ్యురాలిగా బాధ్యతలు నిర్వహించింది. ఆమె 2019లో జరిగిన ఎన్నికల్లో పార్లమెంట్ ఎన్నికల్లో రాజంపేట (లోక్ సభ నియోజకవర్గం)  నుండి పోటీ చేసి తన సమీప ప్రత్యర్థి వైసీపీ అభ్యర్థి పి.వి.మిధున్ రెడ్డి చేతిలో ఓడిపోయింది. ఆమె 2020లో టీడీపీ జాతీయ ఉపాధ్యక్షురాలిగా నియమితురాలైంది.

మరణం
డి.కె. సత్యప్రభ అనారోగ్యంతో బాధపడుతూ బెంగళూరులోని వైదేహీ ఆసుపత్రిలో చికిత్స పొందుతూ 18 నవంబర్ 2020న మరణించింది.

మూలాలు

తెలుగుదేశం పార్టీ రాజకీయ నాయకులు
1951 జననాలు
2020 మరణాలు
ఆంధ్రప్రదేశ్ శాసన సభ్యులు (2014)
చిత్తూరు జిల్లా నుండి ఎన్నికైన మహిళా శాసన సభ్యులు